- Formula 1™ se vede în AntenaPLAY! Nu rata Marele Premiu al Arabiei Saudite sâmbătă, de la ora 19:00!
Doi ani și jumătate, bărbatul și-a administrat 217 doze de vaccin anti COVID, ignorând recomandările medicilor, care insistă că o schemă de maxim 3 vaccinuri este suficientă pentru a ajuta sistemul imunitar să lupte împotriva acestei afecțiuni.
La 62 de ani, un bărbat susține că a făcut 217 vaccinuri împotriva COVID. Cum se simte
Cazul bărbatului a fost dezvăluit în The Lancet Infectious Diseases. El a declarat că a cumpărat 217 vaccinuri, care i-au fost administrate în decursul a doi ani și jumătate, între iunie 2021 și octombrie 2023.
În ciuda acestui lucru, bărbatul pare să fie sănătos și nu a suferit efecte secundare negative, spun cercetătorii de la Universitatea din Erlangen-Nürnberg, conform Daily Mail.
"Am aflat de cazul său prin intermediul unor articole din ziar", a declarat doctorul Kilian Schober. El spune că l-a contactat pe bărbat și l-a rugat să participe la câteva teste. "El a fost foarte interesat să facă acest lucru", a mai spus medicul.
Dr. Schober era îngrijorat de faptul că hiper-stimularea sistemului imunitar cu atât de multe vaccinuri ar fi putut distruge anumite celule imunitare, împiedicând capacitatea organismului de a lupta cu succes împotriva bolilor.
Dar oamenii de știință nu au găsit nicio dovadă în acest sens și nici nu existau semne că bărbatul ar fi fost vreodată infectat cu COVID. Echipa a prelevat probe de sânge și salivă de la bărbat.
"Am reușit să prelevăm noi înșine probe de sânge atunci când bărbatul a primit un alt vaccin în timpul studiului, la insistentele sale. Am reușit să folosim aceste mostre pentru a determina exact cum reacționează sistemul imunitar la vaccinare", a mai spus dr. Schober.
Rezulatele testelor nu sunt suficiente pentru a trage concluzii privind siguranța acestei practici, e concluzia experților.
De asemenea, cercetătorii au subliniat că administrarea unui număr atât de mare de vaccinuri nu este recomandată în prezent: "Este important de menționat că nu susținem hipervaccinarea ca strategie pentru a spori imunitatea".
Ei au transmis pe site-ul universității: "Cercetările actuale indică faptul că o vaccinare în trei doze, cuplată cu vaccinuri suplimentare regulate pentru grupurile vulnerabile, rămâne abordarea preferată. Nu există niciun indiciu că sunt necesare mai multe vaccinuri."